title: A Bizottság 2001/32/EK irányelve (2001. május 8.) a Közösségben a meghatározott növény-egészségügyi kockázatoknak kitett védett övezetek elismeréséről és a 92/76/EGK irányelv hatályon kívül helyezéséről

text:
Fontos jogi nyilatkozat

|

32001L0032

Hivatalos Lap L 127 , 09/05/2001 o. 0038 - 0041

		A Bizottság 2001/32/EK irányelve(2001. május 8.)a Közösségben a meghatározott növény-egészségügyi kockázatoknak kitett védett övezetek elismeréséről és a 92/76/EGK irányelv hatályon kívül helyezésérőlAZ EURÓPAI KÖZÖSSÉGEK BIZOTTSÁGA,tekintettel az Európai Közösséget létrehozó szerződésre,tekintettel a növényeket vagy növényi termékeket károsító szervezeteknek a Közösségbe történő behurcolása és a Közösségen belüli elterjedése elleni védekezési intézkedésekről szóló, 2000. május 8-i 2000/29/EK tanácsi irányelvre [1] és különösen annak 2. cikke (1) bekezdése h) pontja első albekezdésére,tekintettel a Dánia, Görögország, Spanyolország, Franciaország, Írország, Olaszország, Ausztria, Portugália, Finnország, Svédország és az Egyesült Királyság által előterjesztett kérelemre,mivel:(1) A 2000/29/EK irányelv rendelkezései szerint különleges növény-egészségügyi veszélynek kitett "védett övezetek" határozhatók meg és így különleges védelem biztosítható a belső piaccal összhangban álló feltételek mellett. Az ilyen övezeteket a legutóbb a 2000/23/EK [2] irányelvvel módosított, a Közösségben a meghatározott növény-egészségügyi kockázatoknak kitett védett övezetek elismeréséről szóló, 1992. október 6-i 92/76/EGK [3] bizottsági irányelv határozta meg.(2) Azóta jelentős fejlődés ment végbe az említett, kezdetben a releváns károsító szervezetek vonatkozásában védett övezetekként elismert övezetek némelyikének növény-egészségügyi állapotában.(3) A Dánia által nyújtott információkból kiderül, hogy többé nem helyénvaló fenntartani Dánia esetében a Bemisia tabaci Genn. (európai populációk) és a Tomato spotted wilt vírus tekintetében elismert védett övezetet.(4) Portugáliában a Gonipterus scutellatus Gyll. elleni, az Egyesült Királyságban és Írországban a Pissodes spp. (európai) elleni védekezési intézkedésekről szóló bizonyos rendelkezéseket módosítani kell, hogy figyelembe lehessen venni e szervezetek jelenlegi eloszlását az illető országokban.(5) Az Egyesült Királyság és Svédország által nyújtott információk alapján úgy tűnik, hogy a helyi önkormányzati átszervezés után a megfelelő védett övezetek jelenlegi leírását a Dendroctonus micans Kugelan és a Leptinotarsa decemlineata Say tekintetében módosítani kell.(6) A 92/76/EGK irányelv szerint Ausztriát, Írországot és az apuliai, emilia-romagnai, lombardiai és venetói régiókat Olaszországban átmenetileg védett övezetként ismerték el az Erwinia amylovora (Burr.) Wins. et al. tekintetében a 2001. március 31-én véget érő időszakra.(7) Az Írország által nyújtott információk alapján úgy tűnik, hogy az Írország számára a védett övezetek feltételes elismerését az Erwinia amylovora (Burr.) Wins. et al. tekintetében egy további korlátozott időszakkal meg kell hosszabbítani.(8) Az Ausztria és Olaszország által nyújtott információkból kitűnik, hogy Ausztrián és Olaszországon belül bizonyos területeket nem kell többé védett övezetként elismerni az Erwinia amylovora (Burr.) Wins. et al. tekintetében, míg más területeket védett övezetként kell elismerni az Erwinia amylovora (Burr.) Wins. et al. tekintetében egy további korlátozott időszakra.(9) A Franciaország által nyújtott információkból kitűnik, hogy Franciaországon belül bizonyos területeket nem kell többé védett övezetként elismerni az Erwinia amylovora (Burr.) Wins. et al. tekintetében.(10) Az Egyesült Királyság által nyújtott információkból kitűnik, hogy az Egyesült Királyság számára a Beet necrotic yellow vein vírus tekintetében kijelölt védett övezet feltételes elismerését egy további korlátozott időszakra meg kell hosszabbítani.(11) Ennélfogva szükséges módosítani a védett övezetek jelenlegi kijelölését. Az egyértelműség érdekében ezen övezetek új jegyzékét kell elfogadni. A 92/76/EGK irányelvet ezért hatályon kívül kell helyezni. A folyamatosan fennálló növény-egészségügyi problémákra tekintettel ezt az irányelvet a lehető leghamarabb hatályba kell léptetni és azt honosítani kell.(12) Az ebben az irányelvben előírt intézkedések összhangban vannak a Növény-egészségügyi Állandó Bizottság véleményével,ELFOGADTA EZT AZ IRÁNYELVET:1. cikkA mellékletben felsorolt Közösségen belüli övezetek ezennel a 2000/29/EK irányelv 2. cikk (1) bekezdése h) pontjának első albekezdésében említett "védett övezetekként" kerülnek elismerésre, a mellékletben a nevük mellett felsorolt károsító szervezet(ek) tekintetében.A b) pont 2. alpontja tekintetében Írország, Olaszország (Emilia-Romagna: Forlí-Cesena, Parma, Piacenza és Rimini tartomány; Lombardia; Trentino-Alto Adige: Bolzano autonóm tartomány; Veneto) és Ausztria (Burgenland, Karinthia, Alsó-Ausztria, Kelet-Tirol, Steiermark, Bécs) esetében az említett övezetek 2002. március 31-ig érvényesek.A d) pont 1. alpontja tekintetében az Egyesült Királyságban kijelölt említett övezet 2002. március 31-ig érvényes.2. cikkAz elismerés meghosszabbítását az 1. cikkben említett dátumokon túl, és az 1. cikkben említett védett övezetek felsorolásának bármilyen módosítását a 2000/29/EK irányelv 18. cikkében megállapított eljárással összhangban kell végrehajtani, figyelembe véve a közösségi feltételeken alapuló és a Közösség szakértői által felügyelt megfelelő felmérések eredményeit.3. cikk(1) A tagállamok legkésőbb 2001. május 21-ig hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek megfeleljenek. Ezeket 2001. május 22-től alkalmazzák. Erről haladéktalanul tájékoztatják a Bizottságot. Amikor a tagállamok elfogadják ezeket az intézkedéseket, azokban hivatkozni kell erre az irányelvre vagy azokhoz hivatalos kihirdetésük alkalmával ilyen hivatkozást kell fűzni. A tagállamok elfogadják az ilyen hivatkozásra vonatkozó eljárást.(2) A tagállamok haladéktalanul közlik a Bizottsággal nemzeti joguknak azokat a főbb rendelkezéseit, amelyeket az ezen irányelv által szabályozott területen fogadnak el. A Bizottság erről tájékoztatja a többi tagállamot.4. cikkA 92/76/EGK irányelv 2001. május 22-től kezdődő hatállyal hatályát veszti.5. cikkEz az irányelv az Európai Közösségek Hivatalos Lapjában való kihirdetésének napján lép hatályba.Ezt az irányelvet 2001. május 22-től kell alkalmazni.6. cikkEnnek az irányelvnek a tagállamok a címzettjei.Kelt Brüsszelben, 2001. május 8-án.a Bizottság részérőlDavid Byrnea Bizottság tagja[1] HL L 169., 2000.7.10., 1. o.[2] HL L 103., 2000.4.28., 72. o.[3] HL L 305., 1992.10.21., 12. o.--------------------------------------------------MELLÉKLETA KÖZÖSSÉGEN BELÜL A NEVÜK MELLETT FELSOROLT KÁROSÍTÓ SZERVEZET(EK) TEKINTETÉBEN "VÉDETT ÖVEZETEKKÉNT" ELISMERT ÖVEZETEKKárosító szervezet | Védett övezet: az alábbi területek |a)Rovarok, atkák és fonálférgek, fejlődésük minden stádiumában1.Anthonomus grandis (Boh.) | Görögország, Spanyolország (Andalúzia, Katalónia, Extremadura, Murcia, Valencia) |2.Bemisia tabaci Genn. (európai populációk) | Írország, Portugália (Alentejo, Azori-szigetek, Beira Interior, Beira Litoral, Entre Douro e Minho, Madeira, Ribatejo e Oeste és Trás-os-Montes), Finnország, Svédország, Egyesült Királyság |3.Cephalcia lariciphila (Klug.) | Írország, Egyesült Királyság (Észak-Írország, Man-sziget és Jersey) |4.Dendroctonus micans Kugelan | Görögország, Írország, Egyesült Királyság (Skócia, Észak-Írország, Jersey, Anglia: az alábbi megyék, körzetek és területi önkormányzatok: Barnsley, Bath és North East Somerset, Bedfordshire, Bournemouth, Bracknell Forest, Bradford, Bristol, Brighton és Hove, Buckinghamshire, Calderdale, Cambridgeshire, Cornwall, Cumbria, Darlington, Devon, Doncaster, Dorset, Durham, East Riding of Yorkshire, East Sussex, Essex, Gateshead, Greater London, Hampshire, Hartlepool, Hertfordshire, Kent, Kingston Upon Hull, Kirklees, Leeds, Leicester City, Lincolnshire, Luton, Medway Council, Middlesbrough, Milton Keynes, Newbury, Newcastle Upon Tyne, Norfolk, Northamptonshire, Northumberland, North Lincolnshire, North East Lincolnshire, North Tyneside, North West Somerset, Nottingham City, Nottinghamshire, Oxfordshire, Peterborough, Plymouth, Poole, Portsmouth, Reading, Redcar és Cleveland, Rochdale, Rotherham, Rutland, Sheffield, Slough, Somerset, Southend, Southampton, South Tyneside, Stockton-on-Trees, Suffolk, Sunderland, Surrey, Swindon, Thurrock, Torbay, Wakefield, West Sussex, Windsor és Maidenhead, Wokingham, York, Man-sziget, Wight-sziget, Scilly-szigetek, és a megyék, körzetek és területi önkormányzatok alábbi részei: Derby City: a területi önkormányzati területnek az a része, amely az A52(T) út északi határától északra található a területi önkormányzati területnek azzal a részével együtt, amely az A6(T) úttól északra található; Derbyshire: a megyének az a része, amely az A52(T) út északi határától északra található és a megyének az a része, amely az A6(T) út északi határától északra található; Gloucestershire: a megyének az a része, amely a Fosse Way Roman út keleti határától keletre található; Leicestershire: a megyének az a része, amely a Fosse Way Roman út keleti határától keletre található, a megyének azzal a részével együtt, amely a B4114 út keleti határától keletre található, és a megyének azzal a részével együtt, amely az M1 autópálya keleti határától keletre található; North Yorkshire: az egész megye, kivéve a megyének azt a részét, amely a Craven körzetből áll; South Gloucestershire: a területi önkormányzatnak az a része, amely az M4-es út déli határától délre található; Warwickshire: a megyének az a része, amely a Fosse Way Roman út keleti határától keletre található; Wiltshire: a megyének az a része, amely az M4 autóút déli határától délre található, és a megyének az a része, amely a Fosse Way Roman út keleti határától keletre található) |5.Gilpinia hercyniae (Hartig) | Görögország, Írország, Egyesült Királyság (Észak-Írország, Man-sziget és Jersey) |6.Globodera pallida (Stone) Behrens | Finnország |7.Gonipterus scutellatus Gyll | Görögország, Portugália (Azori-szigetek; Beja körzet; minden concelho; Lastelo Branco körzete: concelhos de Lastelo Branco, Fundão és Penamacôr, Idanha-a-Nova; Évora körzete kivéve concelhos de Montemor-O-Novo, Mora és Vendas Novas; Faro körzete: minden concelho; Portalegre körzete: concelhos de Arronches, Campo Maior, Elvas, Fronteira, Monforte és Sousel) |8.Ips amitinus Eichhof | Görögország, Franciaország (Korzika), Írország, Egyesült Királyság |9.Ips cembrae Heer | Görögország, Írország, Egyesült Királyság (Észak-Írország és Man-sziget) |10.Ips duplicatus Sahlberg | Görögország, Írország, Egyesült Királyság |11.Ips sexdentatus Boerner | Írország, Egyesült Királyság (Észak-Írország és Man-sziget) |12.Ips typographus Heer | Írország, Egyesült Királyság |13.Leptinotarsa decemlineata Say | Spanyolország (Ibiza és Menorca), Írország, Portugália (Azori-szigetek és Madeira), Finnország (Åland, Håme, Kymi, Pirkanmaa, Satakunta, Turku, Uusimaa körzetek), Svédország (Blekroge, Gotlands, Halland, Kalmar és Skåne megyék), Egyesült Királyság |14.Matsuccocus feytaudi Duc. | Franciaország (Korzika) |15.Sternochetus mangiferae Fabricius | Spanyolország (Granada és Malaga), Portugália (Alentejo, Algarve és Madeira) |16.Thaumetopoea pityocampa (Den. és Schiff.) | Spanyolország (Ibiza) |b)Baktériumok1.Curtobacterium flaccumfaciens pv. flaccumfaciens (Hedges) Col. | Görögország, Spanyolország, Portugália |2.Erwinia amylovora (Burr.) Wirisl. et al. | Spanyolország, Franciaország (Korzika), Írország, Olaszország (Abruzzi; Basilicata; Calabria; Campania; Emilia-Romagna: Forlí-Cesena, Parma, Piacenza és Rimini tartomány; Friuli-Venezia Guilia; Lazio; Liguria; Lombardia; Marche; Molise; Piemonte; Apulia; Szardínia; Szicília; Toszkána; Trentino-Alto Adige: Bolzano és Trento autonóm tartomány; Umbria; Valle d'Aosta; Veneto), Ausztria (Burgenland, Karintia, Alsó-Ausztria, Kelet-Tirol, Stíria, Bécs), Portugália, Finnország, Egyesült Királyság (Észak-Írország, Man-sziget és a Csatorna-szigetek) |c)Gombák1.Glomerella gossypii Edgerton | Görögország |2.Gremmeniella abietina Morelet | Írország, Egyesült Királyság (Észak-Írország) |3.Hypoxylon mammatum (Wahl.) J Miller | Írország, Egyesült Királyság (Észak-Írország) |d)Vírusok és vírusszerű szervezetek1.Beet necrotic yellow vein vírus | Dánia, Franciaország (Bretagne), Írország, Portugália (Azori-szigetek), Finnország, Svédország, Egyesült Királyság |2.Tomato spotted wilt vírus | Finnország, Svédország |3.Citrus tristeza vírus (európai törzsek), amely káros a Citrus L., Fortunella Swingle, Poncirus Raf., és azok hibridjeinek gyümölcsére, a levelekkel és kocsányokkal együtt | Görögország, Franciaország (Korzika), Olaszország, Portugália |--------------------------------------------------


title: A Bizottság 2011/23/EU irányelve ( 2011. március 3. ) a 91/414/EGK tanácsi irányelvnek a triflumuron hatóanyagként való felvétele céljából történő módosításáról  EGT-vonatkozású szöveg

text:
               4.3.2011

               HU

               Az Európai Unió Hivatalos Lapja

               L 59/29

         A BIZOTTSÁG 2011/23/EU IRÁNYELVE
   (2011. március 3.)
   a 91/414/EGK tanácsi irányelvnek a triflumuron hatóanyagként való felvétele céljából történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a növényvédő szerek forgalomba hozataláról szóló, 1991. július 15-i 91/414/EGK tanácsi irányelvre (1) és különösen annak 6. cikke (1) bekezdésére,
   mivel:

               (1)

               A 451/2000/EK (2) és az 1490/2002/EK (3) bizottsági rendelet megállapítja a 91/414/EGK irányelv 8. cikkének (2) bekezdésében említett munkaprogram harmadik szakaszának végrehajtására vonatkozó részletes szabályokat, és létrehozza azon hatóanyagok jegyzékét, amelyeket a 91/414/EGK irányelv I. mellékletébe történő lehetséges felvétel céljából értékelni kell. E jegyzék tartalmazta a triflumuront is. 2009/241/EK határozatával (4) a Bizottság úgy határozott, hogy a triflumuront ne vegyék fel a 91/414/EGK irányelv I. mellékletébe.

               (2)

               A 91/414/EGK irányelv 6. cikkének (2) bekezdése alapján az eredeti bejelentő (a továbbiakban: a kérelmező) új kérelmet nyújtott be, a 91/414/EGK tanácsi irányelv alkalmazására vonatkozó részletes szabályoknak az irányelv 8. cikke (2) bekezdésében említett munkaprogramban szereplő, de az irányelv I. mellékletébe fel nem vett hatóanyagok szokásos és gyorsított eljárással való értékelése tekintetében történő megállapításáról szóló, 2008. január 17-i 33/2008/EK bizottsági rendelet 14–19. cikke szerinti gyorsított eljárást kérve (5).

               (3)

               A kérelmet az 1490/2002/EK rendelettel kijelölt referens tagállamhoz, Olaszországhoz nyújtották be. A gyorsított eljárásra vonatkozó határidőt betartották. A hatóanyag specifikációja és a támogatott felhasználási célok azonosak a 2009/241/EK határozatban említettekkel. A kérelem megfelel továbbá a 33/2008/EK rendelet 15. cikkében foglalt többi anyagi és eljárási előírásnak is.

               (4)

               Olaszország értékelte a kérelmező által benyújtott új információkat és adatokat, és kiegészítő jelentést készített, amelyet 2010. március 5-én megküldött az Európai Élelmiszerbiztonsági Hatóságnak (a továbbiakban: a Hatóság) és a Bizottságnak.

               (5)

               A Hatóság a kiegészítő jelentést észrevételezésre megküldte a többi tagállamnak és a kérelmezőnek, majd a kapott észrevételeket továbbította a Bizottsághoz. A 33/2008/EK rendelet 20. cikke (1) bekezdésének megfelelően és a Bizottság kérésére a Hatóság és a tagállamok elvégezték a kiegészítő jelentés szakértői értékelését. A Hatóság ezután 2010. december 9-én ismertette a Bizottsággal a triflumuronra vonatkozó megállapításait (6). Az értékelő jelentés tervezetét, a kiegészítő jelentést, valamint a Hatóság következtetését a Bizottság a tagállamokkal az Élelmiszerlánc- és Állategészségügyi Állandó Bizottság keretében ismét áttekintette, és 2011. január 28-án a triflumuronra vonatkozó bizottsági felülvizsgálati jelentés formájában véglegesítette.

               (6)

               A referens tagállam által készített kiegészítő értékelés és a Hatóság új következtetése külön figyelmet szentelt a hatóanyag felvételének elutasításához vezető aggályoknak. Ezek az aggályok elsősorban arra vonatkoztak, hogy a rendelkezésre álló információk alapján nem mutatták ki, hogy a fogyasztók expozíciója elfogadhatóe, mivel nem volt elég adat a releváns szermaradékok jellegéről és szintjéről. Az M07 metabolitra (7) valójában nem lehetett elvégezni az akut kockázatok értékelését, mivel nem volt elég adat erre a metabolitra akut referenciadózis meghatározásához. Ezen túlmenően hiányoztak a szermaradék megfelelő meghatározásához és a feldolgozott gyümölcsárukban előforduló szermaradék szintjének megbecsléséhez szükséges adatok is.

               (7)

               A kérelmező által beadott új információk lehetővé tették a fogyasztók expozíciójának felmérését. A jelenleg rendelkezésre álló információk szerint a fogyasztók expozíciója elfogadható.

               (8)

               A kérelmező által szolgáltatott kiegészítő adatok és információk így lehetővé tették a felvétel megtagadásához vezető konkrét aggályok kiküszöbölését. Más megvitatásra váró tudományos kérdés nem merült fel.

               (9)

               A különböző vizsgálatok szerint a triflumuront tartalmazó növényvédő szerek várhatóan általában – és különösen a vizsgált és a Bizottság vizsgálati jelentésében részletesen ismertetett felhasználási célokat illetően – megfelelnek a 91/414/EGK irányelv 5. cikke (1) bekezdésének a) és b) pontjában meghatározott követelményeknek. Ezért a triflumuront indokolt felvenni az I. mellékletbe annak biztosítása érdekében, hogy az említett irányelv rendelkezéseivel összhangban valamennyi tagállamban engedélyezni lehessen az e hatóanyagot tartalmazó növényvédő szereket.

               (10)

               Ettől függetlenül egyes konkrét kérdésekről indokolt megerősítő információkat beszerezni. A 91/414/EGK irányelv 6. cikkének (1) bekezdése szerint a hatóanyagoknak az I. mellékletbe való felvételét feltételekhez lehet kötni. Indokolt tehát előírni, hogy a kérelmező megerősítő információkat nyújtson be a madarakra, a gerinctelen víziállatokra és a méhfiasítás alakulására jelentett hosszú távú kockázatokról.

               (11)

               A 91/414/EGK irányelvet ezért ennek megfelelően módosítani kell.

               (12)

               Az ebben az irányelvben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,

         ELFOGADTA EZT AZ IRÁNYELVET:
   1. cikk
   A 91/414/EGK irányelv I. melléklete ezen irányelv mellékletének megfelelően módosul.
   2. cikk
   A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek legkésőbb 2011. szeptember 30-ig megfeleljenek. E rendelkezések szövegét, valamint az e rendelkezések és az irányelv közötti megfelelést bemutató táblázatot haladéktalanul megküldik a Bizottságnak.
   A tagállamok által elfogadott rendelkezéseknek hivatkozniuk kell erre az irányelvre, vagy kihirdetésük alkalmával ilyen hivatkozással együtt kell megjelenniük. A hivatkozás módját a tagállamok határozzák meg.
   3. cikk
   E rendelet 2011. április 1-jén lép hatályba.
   4. cikk
   Ennek az irányelvnek a tagállamok a címzettjei.

      Kelt Brüsszelben, 2011. március 3-án.

            a Bizottság részéről

            az elnök

         José Manuel BARROSO

      (1)  HL L 230., 1991.8.19., 1. o.

      (2)  HL L 55., 2000.2.29., 25. o.

      (3)  HL L 224., 2002.8.21., 23. o.

      (4)  HL L 71., 2009.3.17., 59. o.

      (5)  HL L 15., 2008.1.18., 5. o.

      (6)  Európai Élelmiszerbiztonsági Hatóság: A triflumuron hatóanyagnál felmerülő kockázatok felméréséről szóló, peszticideket vizsgáló szakértői értékelésből levont következtetés (Conclusion on the peer review of the pesticide risk assessment of the active substance triflumuron), EFSA Journal 2011; 9(1):1941. (81. oldal). doi:10.2903/j.efsa.2010.1941. Elérhető a következő internetcímen: www.efsa.europa.eu/efsajournal.htm

      (7)  4-trifluor-metoxianilin.

      MELLÉKLET
      A 91/414/EGK irányelv I. mellékletében található táblázat a következő bejegyzéssel egészül ki:

                     Sorszám

                     Közhasználatú név, azonosító szám

                     IUPAC-név

                     Tisztaság (1)

                     Hatálybalépés

                     Lejárat

                     Különös rendelkezések

                     „328

                     Triflumuron
                     CAS-szám: 64628-44-0
                     CIPAC-szám: 548

                     1-(2-klór-benzoil)-3-[4-trifluor-metoxi-fenil]karbamid

                     ≥ 955 g/kg
                     Szennyező anyagok:

                                 —

                                    N,N’-bisz-[4-(trifluor-metoxi)fenil]karbamid legfeljebb 1 g/kg

                                 —

                                 4-trifluor-metoxianilin: legfeljebb 5 g/kg

                     2011. április 1.

                     2021. március 31.

                     A.   RÉSZ
                     Felhasználása kizárólag rovarölő szerként engedélyezhető.
                     B.   RÉSZ
                     A VI. mellékletben meghatározott egységes elvek végrehajtása érdekében figyelembe kell venni a triflumuronról szóló, az Élelmiszerlánc- és Állategészségügyi Állandó Bizottság által 2011. január 28-án véglegesített vizsgálati jelentésnek és különösen annak I. és II. függelékének a következtetéseit.
                     Ebben az átfogó értékelésben a tagállamoknak különös figyelmet kell fordítaniuk:

                                 —

                                 a vízi környezet védelmére,

                                 —

                                 a mézelő méhek védelmére. Az engedély feltételei között adott esetben szerepelniük kell kockázatcsökkentő intézkedéseknek.

                           Az engedély feltételei között adott esetben szerepelniük kell kockázatcsökkentő intézkedéseknek.
                     Az érintett tagállamok biztosítják, hogy a kérelmező megerősítő információkat nyújt be a Bizottsághoz a madarakra, a gerinctelen víziállatokra és a méhfiasítás alakulására jelentett hosszú távú kockázatokról.
                     Az érintett tagállam gondoskodik arról, hogy a kérelmező 2013. március 31-ig benyújtsa a Bizottsághoz ezeket a megerősítő információkat.”

         (1)  A hatóanyag pontos azonosítása és részletes specifikációja a vizsgálati jelentésben található.


title: Az Európai Parlament és a Tanács 2008/25/EK irányelve ( 2008. március 11. ) a pénzügyi konglomerátumhoz tartozó hitelintézetek, biztosítóintézetek és befektetési vállalkozások kiegészítő felügyeletéről szóló 2002/87/EK irányelvnek a Bizottságra ruházott végrehajtási hatáskörök gyakorlása tekintetében történő módosításáról

text:
               20.3.2008

               HU

               Az Európai Unió Hivatalos Lapja

               L 81/40

      AZ EURÓPAI PARLAMENT ÉS A TANÁCS 2008/25/EK IRÁNYELVE

   (2008. március 11.)
   a pénzügyi konglomerátumhoz tartozó hitelintézetek, biztosítóintézetek és befektetési vállalkozások kiegészítő felügyeletéről szóló 2002/87/EK irányelvnek a Bizottságra ruházott végrehajtási hatáskörök gyakorlása tekintetében történő módosításáról
   AZ EURÓPAI PARLAMENT ÉS AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 47. cikke (2) bekezdésére,
   tekintettel a Bizottság javaslatára,
   tekintettel az Európai Gazdasági és Szociális Bizottság véleményére (1),
   tekintettel az Európai Központi Bank véleményére (2),
   a Szerződés 251. cikkében megállapított eljárásnak megfelelően (3),
   mivel:

               (1)

               A 2002/87/EK európai parlamenti és tanácsi irányelv (4) előírja, hogy egyes intézkedéseket a Bizottságra ruházott végrehajtási hatáskörök gyakorlására vonatkozó eljárások megállapításáról szóló, 1999. június 28-i 1999/468/EK tanácsi határozattal (5) összhangban kell elfogadni.

               (2)

               Az 1999/468/EK határozatot módosító 2006/512/EK határozat bevezette az ellenőrzéssel történő szabályozási bizottsági eljárást olyan általános hatályú intézkedések elfogadása céljából, amelyek a Szerződés 251. cikkében említett eljárással összhangban elfogadott alap jogi aktusok nem alapvető fontosságú elemeinek módosítását szolgálják, beleértve néhány ilyen elem törlését vagy a jogi aktus új, nem alapvető fontosságú elemekkel történő kiegészítését.

               (3)

               Az Európai Parlament, a Tanács és a Bizottság 2006/512/EK határozatról szóló nyilatkozatának (6) megfelelően az ellenőrzéssel történő szabályozási bizottsági eljárásnak a Szerződés 251. cikkében említett eljárással összhangban elfogadott, már hatályban lévő jogi aktusokra történő alkalmazása érdekében ezeket az alkalmazandó eljárásoknak megfelelően ki kell igazítani.

               (4)

               A Bizottságot fel kell hatalmazni a 2002/87/EK irányelv végrehajtásához szükséges intézkedések elfogadására az irányelvben található egyes fogalommeghatározások technikai vonatkozásainak tisztázása érdekében, így a pénzpiaci fejlemények és a prudenciális technikák figyelembevételére, valamint az említett irányelv Közösségen belüli egységes alkalmazásának biztosítására vonatkozóan. Mivel ezen intézkedések általános hatályúak és a 2002/87/EK irányelv nem alapvető fontosságú elemeinek módosítására irányulnak, beleértve annak új, nem alapvető fontosságú elemekkel való kiegészítését, azokat az 1999/468/EK határozat 5a. cikkében meghatározott ellenőrzéssel történő szabályozási bizottsági eljárással összhangban kell elfogadni.

               (5)

               A 2002/87/EK rendelet időbeli korlátozást ír elő a Bizottságra ruházott végrehajtási hatáskörökre vonatkozóan. Az Európai Parlament, a Tanács és a Bizottság a 2006/512/EK tanácsi határozatról szóló nyilatkozatában kijelentette, hogy a 2006/512/EK határozat horizontális és megfelelő megoldást nyújt az Európai Parlament azon igényére, hogy ellenőrizze az együttdöntési eljárás keretében elfogadott jogi aktusok végrehajtását, és hogy következésképpen a végrehajtási hatásköröket határidő szabása nélkül át kell ruházni a Bizottságra. Az Európai Parlament és a Tanács nyilatkozatában kijelentette továbbá, hogy ügyelnek arra, hogy a lehető legkorábban elfogadják a jogi aktusok azon rendelkezéseit hatályon kívül helyezni kívánó rendelkezéseket, amelyek időbeli határt szabnak a végrehajtási hatáskörök Bizottságra történő átruházásának. Az ellenőrzéssel történő szabályozási bizottsági eljárás bevezetésével a 2002/87/EK irányelvből el kell hagyni az említett időbeli korlátozást előíró rendelkezést.

               (6)

               A Bizottságnak szabályos időközönként értékelnie kell a ráruházott végrehajtási hatáskörökre vonatkozó rendelkezések működését annak érdekében, hogy az Európai Parlament és a Tanács meghatározhassa, hogy e hatáskörök terjedelme és a Bizottságra háruló eljárási követelmények megfelelőek-e, illetve biztosítják-e mind a hatékonyságot, mind pedig a demokratikus elszámoltathatóságot.

               (7)

               A 2002/87/EK irányelvet ezért ennek megfelelően módosítani kell.

               (8)

               Mivel ezen irányelvnek a 2002/87/EK irányelven tett módosításai technikai jellegűek, és csak a bizottsági eljárást érintik, azokat a tagállamoknak nem kell átültetniük. Ezért e célból nem kell rendelkezéseket előírni,

         ELFOGADTA EZT AZ IRÁNYELVET:
   1. cikk
   Módosítások
   A 2002/87/EK irányelv a következőképpen módosul:

               1.

               A 20. cikk (1) bekezdése a következőképpen módosul:

                           a)

                           „a 21. cikk (2) bekezdésében említett eljárással összhangban” szövegrészt el kell hagyni;

                           b)

                           a bekezdés a következő albekezdéssel egészül ki:
                           „Mivel a fenti intézkedések ezen irányelv nem alapvető fontosságú elemeinek többek között annak kiegészítésével történő módosítására irányulnak, azokat a 21. cikk (2) bekezdésében említett ellenőrzéssel történő szabályozási bizottsági eljárással összhangban kell elfogadni.”

               2.

               A 21. cikk a következőképpen módosul:

                           a)

                           A (2) bekezdés helyébe a következő szöveg lép:
                           „(2)   Az e bekezdésre történő hivatkozáskor az 1999/468/EK határozat 5a. cikkének (1)–(4) bekezdését, valamint 7. cikkét kell alkalmazni, 8. cikkének rendelkezéseire is figyelemmel.”

                           b)

                           A (3) és (4) bekezdések helyébe a következő szöveg lép:
                           „(3)   2010. december 31-ig, majd ezt követően legalább háromévente a Bizottság megvizsgálja a végrehajtási hatásköreire vonatkozó rendelkezéseket, és az Európai Parlament és a Tanács elé terjeszt egy jelentést e hatáskörök működéséről. A jelentés különösen azt vizsgálja, hogy szükséges-e a Bizottságnak javaslatot tennie ezen irányelv módosítására a ráruházott végrehajtási hatáskörök megfelelő mértékének biztosítása érdekében. A módosítás esetleges szükségességére vonatkozó következtetéshez részletes indokoló nyilatkozatot kell csatolni. Szükség esetén a jelentéshez jogalkotási javaslatot kell fűzni a Bizottságra végrehajtási hatásköröket ruházó rendelkezések módosítása céljából.”

         2. cikk
   Hatálybalépés
   Ez az irányelv az Európai Unió Hivatalos Lapjában való kihirdetését követő napon lép hatályba.
   3. cikk
   Címzettek
   Ennek az irányelvnek a tagállamok a címzettjei.

      Kelt Strasbourgban, 2008. március 11-én.

            az Európai Parlament részéről

            az elnök

         H.-G. PÖTTERING

            a Tanács részéről

            az elnök

         J. LENARČIČ

      (1)  HL C 161., 2007.7.13., 45. o.

      (2)  HL C 39., 2007.2.23., 1. o.

      (3)  Az Európai Parlament 2007. november 14-i véleménye (a Hivatalos Lapban még nem tették közzé) és a Tanács 2008. március 3-i határozata.

      (4)  HL L 35., 2003.2.11., 1. o. A 2005/1/EK irányelvvel (HL L 79., 2005.3.24., 9. o.) módosított irányelv.

      (5)  HL L 184., 1999.7.17., 23. o. A 2006/512/EK határozattal (HL L 200., 2006.7.22., 11. o.) módosított határozat.

      (6)  HL C 255., 2006.10.21., 1. o.